దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఈ హీరోలిద్దరికి మళ్లీ యుద్ధం తప్పదా ?
నదిగర్ సంఘం ఎన్నికల్లో గెలుపు కోసం మాటల యుద్ధానికి దిగిన ఈ ఇద్దరు స్టార్స్ మధ్య మరోసారి యుద్ధం తప్పదనే టాక్ వినిపిస్తోంది.
TNN | Updated:
Nov 16, 2015, 11:07PM IST
ఇటీవలే జరిగిన నదిగర్ సంఘం ఎన్నికల నేపథ్యంలో విశాల్ నదిగర్ సంఘం ఐక్యతని దెబ్బతీస్తున్నాడంటూ ఆగ్రహం వ్యక్తం చేసిన శింభు.. విశాల్‌పై అనేక కామెంట్లు చేసి కోలీవుడ్‌లో టాక్ ఆఫ్ ది టౌన్ అయ్యాడు. శింభు కామెంట్స్‌కి తన గెలుపుతోనే సమాధానం చెప్పాడు విశాల్. అప్పుడలా నదిగర్ సంఘం ఎన్నికల్లో గెలుపు కోసం మాటల యుద్ధానికి దిగిన ఈ ఇద్దరు స్టార్స్ మధ్య మరోసారి యుద్ధం తప్పదనే టాక్ వినిపిస్తోంది. అందుకు కారణం ఆ ఇద్దరు హీరోలు నటించిన సినిమాలు 2016 సంక్రాంతి రేసులో నిలబడటమే. విచిత్రం ఏంటంటే, ఈ రెండు సినిమాలు ఒకే దర్శకుడు తెరకెక్కించినవి కావడం ఇక్కడ మరో విశేషం. చింబు సినీ ఆర్ట్స్ బ్యానర్‌పై శింభు, నయనతార జంటగా పాండిరాజు డైరెక్ట్ చేసిన ఇదు నమ్మ ఆళు సినిమా సంక్రాంతికి విడుదల కానుంది. రియల్ లైఫ్‌లో శింభు, నయనతారల లవ్ స్టోరీ బ్రేక్ అయిన తర్వాత వస్తున్న మొదటి సినిమా ఇదే కావడంతో ఈ సినిమాపై ఆడియెన్స్‌లో మంచి క్రేజ్ వుంది. ఇక ఇదే సినిమా డైరెక్టర్ పాండిరాజు తెరకెక్కించిన మరో సినిమా కథకలి . ఇటీవలే రిలీజైన ఈ మూవీ ఫస్ట్ లుక్‌కి మంచి రెస్పాన్సే లభించింది. నదిగర్ సంఘం ఎన్నికల్లో గెలుపుతో ఫుల్ స్వింగ్‌లో వున్న విశాల్ ఈ సినిమాపై భారీ ఆశలే పెట్టుకున్నాడు. సంక్రాంతికే రిలీజ్ అవుతున్న ఈ సినిమాని విశాల్ ఫిలిం ఫ్యాక్టరీ బ్యానర్, పసంగ ప్రొడక్షన్స్ సంయుక్తంగా నిర్మించాయి. కోలీవుడ్ బాక్సాఫీస్ వద్ద పోటీపడనున్న ఈ రెండు సినిమాలు మరోసారి ఆ ఇద్దరు స్టార్స్ మధ్య హోరాహోరీని తలపిస్తున్నాయి. ఈ పోటీలో గెలుపెవరిదో తెలియాలంటే సంక్రాంతి వరకు ఆగాల్సిందే మరి!